钦定古今图书集成/明伦汇编/氏族典/第589卷 > 《廖用贤尚友录》 > 勾龙如渊
## 钦定古今图书集成/明伦汇编/氏族典/第589卷 > 《廖用贤尚友录》 > 勾龙如渊

按《宋史勾龙如渊传》：“如渊，字行父，永康军道江人。政
和八年，登上舍第，沈浮州县。二十年，以张浚荐，召试
馆职。绍兴六年，除秘书省校书郎，历著作佐郎、起居
舍人。八年，除御史中丞。先是，秦桧力主和，诸臣多上
书谏止者，桧患之。如渊为桧谋曰：‘邪说横起，盍择人
为台谏，使尽击去，则事遂矣’。桧大喜。”金遣二使来议
和，许归河南地。使者踞甚，议受书之礼，不决，外议汹
汹，如渊建议取其书内禁中，人情始安。后奉祠卒。如
渊始以张浚荐召，而终乃翼秦桧，挤赵鼎，仇吕本中，
逐刘大中、王庶，心迹固可见矣。子佃、《僎、似》。